Tallada la fuita d'amoníac de la fàbrica de gel del port pesquer del Grau de Gandia
01 novembre 2021

## Tallada la fuita d'amoníac de la fàbrica de gel del port pesquer del Grau de Gandia01 novembre 2021Última actualització: 01 novembre 2021

![](../gestion/img/596682b1f74e4d7c7721cc33da9b60a15477dec8b558af063f31b82fff0c0f9a.jpeg)  
  

Cap a les 13.00 h de hui dilluns s'ha produït una fuita a un botellot de 150 litres d'amoníac en la fábrica de gel del Port pesquer del Grau de Gandia. Immediatament, el Consorci de Bombers de València ha mobilitzat 5 dotacions; el CICU ha desplaçat 2 SAMU i un SVB a atendre a 3 persones afectades. L'Autoritat Portuària de València ha confirmat que hi ha dos treballadors ferits que han sigut traslladats a l'hospital Francesc de Borja amb pronòstic reservat. D'altra banda, un veí ha sigut atés en el mateix lloc i no ha calgut traslladar-lo al centre hospitalari.  
S'hi ha constituït un lloc de comandament avançat amb la participació de Policia Nacional, Policia Local i Policía Portuària i amb presència de **l'alcalde de Gandia, José Manuel Prieto**, qui s'ha personat immediatament per a fer-hi seguiment dels fets. D’igual manera, ha informat els portaveus dels grups municipals de l'Ajuntament de Gandia, que s'han interessat per l'estat de salut dels treballadors ferits.  
S'hi ha activat el Pla d'Emergència Exterior i s'hi han desallotjat espais públics i terrasses, a l'hora que s'ha recomanat al veïnat del carrer Llevant i adjacents que tancaren finestres i portes per prevenció, fins que els bombers comprovaren el nivell de gasos en l'aire.  
Al voltant de les 14.00 h s'ha donat per conclòs el dispositiu perquè els mesuraments que hi han realitzat els bombers no donaven amoníac ni gasos en l'aire. Els bombers han aconseguit tallar la fuita, localitzada a la sala de màquines de la fàbrica de gel i provocada per un botellot de 150 litres d'amoníac  
Finalment, l'alcalde de Gandia ha traslladat un missatge de tranquil·litat a la ciutadania i ha agraït la ràpida actuació dels cossos i forces de seguretat de l'Estat i d'altra banda, als bombers per a localitzar i tallar la fuita.  

[Twittear](https://twitter.com/share)